b'\n_START_ARTICLE_\nBlato na Jelovici\n_START_PARAGRAPH_\nBlato na Jelovici je poleg Ledin zelo pomembno visoko barje na Jelovici. Obsega 13,69 ha s 6 m debelo \xc5\xa1otno plastjo, ki je zara\xc5\xa1\xc4\x8deno z ru\xc5\xa1evjem.\n_START_SECTION_\nNaravni rezervat\n_START_PARAGRAPH_\nDa so barja na Jelovici pomemben, redek in ob\xc4\x8dutljiv habitat so opazili \xc5\xbee pred letom 1976, saj so status pomembnosti in naravovarstva ozna\xc4\x8dili \xc5\xbee v Inventarju najpomembnej\xc5\xa1e naravne dedi\xc5\xa1\xc4\x8dine. Danes ima barje Za Blatom status naravnega rezervata. Cilj je ohranjanje naravnih habitatnih tipov predvsem ru\xc5\xa1evja, gorskih travnikov in visokih barij.\n_START_SECTION_\nVisoko barje\n_START_PARAGRAPH_\nVisoko barje je mokri\xc5\xa1\xc4\x8de, katerega rastline so z nalaganjem izgubile stik s podtalnico. Zato tukaj uspavajo rastline, ki so prilagojene na pogoje z malo hranilnih in mineralnih snovi.\n_START_SECTION_\n\xc5\xbdivalstvo\n_START_PARAGRAPH_\nBarje je izrednega pomena za favno ka\xc4\x8djih pastirjev. Jelovica predstavlja edino najdi\xc5\xa1\xc4\x8de \xc5\xa1otne deve (Aeshna cereulea) v Sloveniji, medtem ko kriti\xc4\x8dno ogro\xc5\xbeeni barjanski \xc5\xa1kratec (Coenagrion hastulatum) v zadnjih desetletjih ni bil ve\xc4\x8d najden in je mogo\xc4\x8de na tem obmo\xc4\x8dju izumrl.'